Hafnarfjarðarbær ætlar að tryggja betur öryggi í Áslandshverfi, vegna slyss þegar bíll rann á leikvöll um helgina. Lítill drengur slasaðist en hann er á batavegi. Til skoðunar er að setja vegrið við veginn ofan við leiksvæðið. Rósa Guðbjartsdóttir, bæjarstjóri í Hafnarfirði, segist þakklát fyrir að ekki hafi farið verr en bætt verði úr sem allra fyrst.
Það hefur verið gengið frá hverfinu eins og þessum bílastæðum sem bærinn á með viðunandi hætti. En stendur til að gera úttekt á því hvort það séu fleiri staðir sem þarf að setja vegrið? Við ætlum einmitt að setja í gang í kjölfar þessa að skoða sérstaklega þetta hverfi þar sem mikill halli er á mili gatna, skoða það hvort það þurfi að setja vegrið til þess að koma í veg fyrir að svona ömurlegir og hörmulegir atburðir geti gerst, það munum við gera og það er farið í gang.